Diari Oficial de la Generalitat Valenciana


Sumari del DOGV 7267, del 06-05-2014 (2014/3714)

Notificació de la sentència dictada en el procediment de modificació de mesures número 872/2013.
------------------------------------------------------------------------------------------------

### Dades del document

Número de DOGV
:   7267

Data del DOGV
:   06-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3714


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de modificació de mesures número 872/2013. [2014/3714]  
Modificació de mesures supòsit contenciós 000872/2013-I  
De: María del Carmen Adrián Portillo.  
Procuradora: Carmen Lis Gómez.  
Lletrat/a: -  
Contra: Norberto Ángel Torrella Cañas.  
En este procediment de modificació de mesures, seguit a instàncies de María del Carmen Adrián Portillo contra Norberto Ángel Torrella Cañas, s'ha dictat la sentència que, literalment, diu així:  
  
«Dispositiva  
Que estime la demanda de modificació de mesures definitives, instada per María del Carmen Adrián Portillo, representada per la procuradora Carmen Lis Gómez, contra Norberto Ángel Torrella Cañas, en relació amb les fixades en la sentència ferma de data 31 de maig de 2012, dictada per la Secció Deu de l'Audiència Provincial de València en el rotlle d'apel·lació número 117/2012, per la qual es confirmava la Sentència número 599/2011, de 4 d'octubre de 2011, dictada per este jutjat en les actuacions número 24/2011, i s'acorda, respecte de la filla menor dels litigants, M. C., nascuda el dia 12 d'agost de 2002, les següents:  
  
Guarda i custòdia: s'atribuïx a la mare María del Carmen Adrián Portillo, i Norberto Ángel Torrella Cañas pot romandre en companyia de la menor, entre setmana, tots els dijous; la recollirà a l'eixida del centre escolar i l'entregarà a les 20.00 hores en el domicili matern, i els caps de setmana alterns, des de les 20.00 hores del divendres fins a les 20.00 hores del diumenge, i les vacacions de Nadal, Setmana Santa i estiu per mitat. El pare haurà de comunicar a la mare qualsevol anomalia que poguera succeir a la menor i permetre la comunicació amb sa mare, quan Norberto Ángel Torrella Cañas o María del Carmen Adrián Portillo, així ho sol·licitaren.  
En cas de discrepància, el pare els anys parells i la mare els anys imparells.  
Quant a l'educació, docència, formació i assistència mèdica de la menor, ho decidiran conjuntament els dos progenitors de comú acord, i es tindrà en compte el benefici i interés de la menor.  
Pensió alimentària: Norberto Ángel Torrella Cañas, abonarà en concepte d'aliments la quantitat mensual de 150 euros/mes, i haurà d'ingressar esta quantitat els cinc primers dies de mes en el compte bancari que María del Carmen Adrián Portillo designe a este efecte, i que s'incrementaran anualment conforme a l'índex de preus al consum.  
Gastos extraordinaris: cada progenitor sufragarà la mitat dels gastos extraordinaris que produïsca el seu fill menor, com ara operacions quirúrgiques, pròtesis, malalties llargues, etcètera, sempre que s'acrediten de manera suficient, siguen consultats prèviament o siguen autoritzats pel Jutjat en el cas de discrepància entre els pares.  
Cada part ha de pagar les costes causades a instàncies seues i les comunes a mitges.  
Contra esta sentència podran interposar en este jutjat recurs d'apel·lació, dins dels 20 dies següents de la seua notificació».  
  
I atés que el demandat, Norberto Ángel Torrella Cañas, es troba en parador desconegut, expedisc este edicte a fi que li valga de notificació de forma deguda.  
  
València, 23 d'abril de 2014.- La secretària judicial: María Dolores Valle Contreras.